
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 170 

22 Ιουλίου 2002 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

181. Περί Ιδρύσεως Βρεφονηπιακών Σταθμών στο 

Στρατό Ξηρός. 

182. Ίδρυση Σχολής Επιστημών και Τεχνολογιών στο 

Πανεπιστήμιο Ιωαννίνων. 

ΑΠΟΦΑΣΕΙΣ 

Τροποποίηση της Πράξης ΣΝΠ 45/19.12.2000 που 
αφορά τα μέσα και τις διαδικασίες άσκησης νομι¬ 
σματικής πολιτικής από την Τράπεζα της Ελλά¬ 
δος. 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 181 
Περί Ιδρύσεως Βρεφονηπιακών Σταθμών 
στο Στρατό Ξηράς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 12 παράγραφος 2 εδάφιο δ', 15 παρά¬ 
γραφος 1, 16 και 17 παράγραφος 1 του Ν. 2082/1992 
(ΦΕΚ 158 τ.Α'/1992), «Περί Αναδιοργάνωσης της Κοινωνι¬ 
κής Πρόνοιας και καθιέρωση νέων θεσμών Κοινωνικής 
Προστασίας». 

β. Του άρθρου 29Α του Ν. 1558/1985 (ΦΕΚ 137 τ.Α7 
1985), όπως προστέθηκε με το άρθρο 27 του Νόμου 2081 / 
1992 (ΦΕΚ 154τ.Α'/1992) και αντικαταστάθηκε από το άρ¬ 
θρο 1 του Ν. 2469/97 (ΦΕΚ 38 τ.Α'/1997) και το γεγονός 
ότι, η χρηματοδότηση της λειτουργίας των Σταθμών θα γί¬ 
νεται, από τον Π/Υτου Στρατού Ξηράς, με ετήσια δαπάνη, 
που θα ανέρχεται στο ποσό των 264.000 ευρώ (σε βάρος 


των ΚΑΕ 0200, 0300, 0400, 0831, 0832, 0824, 0851 και 
1999 ανάλογα της δαπάνης). 

2. Την ΔΙΔΚ/Φ. 1/2/22875/31.10.2001 κοινή απόφαση 
του Πρωθυπουργού και του Υπουργού Εσωτερικών Δημ. 

1 Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών Δημ. Διοίκησης και 

2 Αποκέντρωσης» (ΦΕΚ 1480/Β/31.10.2001). 

3 Την 1100383/1330/Α006/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚ 1485/Β/31.10.2001). 

4. Την 6459/31.10.2001 απόφαση του Πρωθυπουργού 
και του Υπουργού Υγείας και Πρόνοιας «Ανάθεση αρμο¬ 
διοτήτων στους Υφυπουργούς Υγείας και Πρόνοιας 
Έκτορα Νασιώκα, Δημήτριο Θάνο και Ελπίδα Τσουρή» 
(ΦΕΚ 1480/Β/31.10.2001). 

5. Την 279/23.10.2000 απόφαση του Ανωτάτου Στρα¬ 
τιωτικού Συμβουλίου. 

6. Τις 573/2001 και 183/2002 γνωμοδοτήσεις του Συμ¬ 
βουλίου της Επικράτειας με πρόταση του Υπουργού Εθνι¬ 
κής Άμυνας και των Υφυπουργών Εσωτερικών Δημόσιας 
Διοίκησης και Αποκέντρωσης, Οικονομίας και Οικονομι¬ 
κών και Υγείας και Πρόνοιας, αποφασίζουμε: 

Άρθρο 1 

Ίδρυση Σταθμών 

Στο Στρατό Ξηράς είναι δυνατή η ίδρυση και λειτουργία 
Βρεφονηπιακών Σταθμών, για τη διευκόλυνση των εργα¬ 
ζομένων με οικογενειακές υποχρεώσεις, κατόπιν χορηγή- 
σεως αδείας από τον οικείο Νομάρχη, σύμφωνα με τις 
ισχύουσες διατάξεις. 

Άρθρο 2 
Σκοπός 

Σκοπός των σταθμών αυτών είναι, η παροχή ημερήσιας 
φροντίδας και διατροφής, η δημιουργική απασχόληση, η 
φύλαξη και η ψυχαγωγία υγιών παιδιών νηπίων και βρε¬ 
φών και η ανάλογη για την ηλικία τους διαπαιδαγώγηση, 
καθώς και η πολύπλευρη νοητική, συναισθηματική, κοι- 

νωνική, και ψυχοσωματική ανάπτυξη αυτών, την οποία 
δεν μπορούν να έχουν στο οικογενειακό τους περιβάλ¬ 
λον, λόγω απασχόλησης των εργαζομένων στο Στρατό 
Ξηρός γονέων τους. 

Άρθρο 3 

Εγγραφή Παιδιών 

Στους Βρεφονηπιακούς Σταθμούς του άρθρου 1 του 
παρόντος, που χωρίζονται σε τρία τμήματα, γίνονται δε¬ 
κτά παιδιά ηλικίας από έξι (6) μηνών μέχρι την ηλικία εγ¬ 
γραφής τους στο Δημοτικό Σχολείο, κατά τα ειδικότερα 
οριζόμενα στους επιμέρους κανονισμούς. 

Άρθρο 4 

Οργάνωση - Διάρθρωση Σταθμών 

1. Οι κατά το άρθρο 1 ιδρυόμενοι σταθμοί αποτελούν 
Υπηρεσίες του Στρατού Ξηρός που υπάγονται, οργανώ¬ 
νονται και λειτουργούν σύμφωνα με τα πρότυπα οργάνω¬ 
σης και λειτουργίας των Υπηρεσιών του Στρατού Ξηρός 
και ακολουθούν τους όρους της κατά νόμο αδείας που 
έχει εκδοθεί για την ίδρυση τους. 

2. Στους Σταθμούς δύνανται να λειτουργούν τρία τμή¬ 
ματα, στα οποία γίνονται δεκτά παιδιά, ως ακολούθως: 

α. Βρεφικό Τμήμα ηλικίας από 6 μηνών μέχρι 1 Υζ ετών. 

β. Βρεφικό Τμήμα ηλικίας από 1 Υζ ετών μέχρι 2 Τ4 ετών 

γ. Νηπιακό Τμήμα ηλικίας από 2 Υζ ετών μέχριτην ηλικία 
εγγραφής τους στο Δημοτικό Σχολείο. 

3. Κάθε Τμήμα δύναται να περιλαμβάνει περισσότερες 
της μίας τάξεις, ανάλογα με τον αριθμό των εξυπηρετου- 
μένων παιδιών (νηπίων και βρεφών), κατά τα οριζόμενα 
στο άρθρο 6 του παρόντος. 

4. Η σύσταση Τμημάτων και τάξεων γίνεται κατά τη δια¬ 
δικασία που ορίζει ο Κανονισμός Οργάνωσης και λει¬ 
τουργίας των Σταθμών. 

Άρθρο 5 

Διοικητική Υπαγωγή 

Η υπαγωγή των Σταθμών και το επίπεδο διοίκησης κα¬ 
θορίζεται στην κατά το άρθρο 1 απόφαση ίδρυσης του 
Σταθμού. 

Άρθρο 6 

Αριθμός εξυπηρετουμένων βρεφών 
και νηπίων ανά Τάξη. 

Τάξη Τμήματος δεν δύναται να συσταθεί ή να λειτουρ¬ 
γήσει εξυπηρετούσα μεγαλύτερο αριθμό παιδιώντου κα¬ 
τωτέρω προσδιοριζόμενου αριθμού, δηλαδή: 

α. Τάξη βρεφών, μέχρι 12 βρέφη, εφ’ όσον εκτός του 
Υπευθύνου Τάξεως έχει ορισθεί και βοηθός στα καθήκο¬ 
ντα του, άλλως μέχρι 8 βρέφη. 

β. Τάξη νηπίων, μέχρι 35 νήπια, εφ’ όσον εκτός του 
Υπευθύνου Τάξεως έχει ορισθεί και βοηθός στα καθήκο¬ 
ντα του, άλλως μέχρι 25 νήπια. 


Άρθρο 7 

Διοίκηση υπηρεσιών των Σταθμών 

1. Διευθυντής του Σταθμού τοποθετείται Αξιωματικός 
της Στρατιωτικής Σχολής Αξιωματικών Νοσηλευτικής 
(ΣΑΝ). 

2. Σε κάθε Τμήμα προΐσταται ως Τμηματάρχης Αξιωμα¬ 
τικός Νοσηλευτικής (Ν), που καλύπτει ανάλογα με το Τ μή¬ 
μα που προΐσταται τις προβλεπόμενες στην κείμενη νο¬ 
μοθεσία προϋποθέσεις ή υπάλληλοι των Κλάδων ΠΕ Κοι¬ 
νωνικών Επιστημών (Νηπιαγωγών) ή ΤΕ Υγείας - 
Πρόνοιας (Βρεφονηπιοκόμων), τοποθετούμενοι σύμφω¬ 
να με την ισχύουσα νομοθεσία. 

3. Ως Υπεύθυνος Τάξης ή βοηθός αυτού ορίζεται Στρα¬ 
τιωτικό Προσωπικό αναλογών προσόντων, που καλύπτει 
τις προβλεπόμενες από την κείμενη νομοθεσία προϋπο¬ 
θέσεις ανάλογα με το Τμήμα στο οποίο υπάγεται η Τάξη. 

4. Ο Τμηματάρχης δύναται να ορίζεται και ως Υπεύθυ¬ 
νος υπαγόμενης σε αυτόν Τάξης. 

Άρθρο 8 

Αναλογία Προσωπικού - Παιδιών - 
Προσόντα Προσωπικού 

1. Για τα βρεφικά τμήματα και για κάθε τάξη αυτών απαι¬ 
τούνται: 

α. Ένας Βρεφοκόμος ανά 8 βρέφη με τα πιο κάτω προ¬ 
σόντα: 

Στον εισαγωγικό βαθμό προσόν διορισμού ορίζεται το 
ομώνυμο ή αντίστοιχο, Πτυχίο ή δίπλωμα Τ.Ε.Ι, τμημάτων 
Βρεφονηπιοκομίας ή ισότιμο Ανωτέρων Σχολών Νηπιο- 
βρεφοκόμων της ημεδαπής ή άλλων ισότιμων τίτλων της 
ημεδαπής ή αλλοδαπής αντίστοιχης ειδικότητας. 

β. Ένας Βοηθός Βρεφοκόμου: 

(1) Στον εισαγωγικό βαθμό προσόν διορισμού ορίζεται 
το ομώνυμο ή αντίστοιχο, ή συναφές Πτυχίο Ενιαίου Πο- 
λυκλαδικού Λυκείου του τμήματος ειδίκευσης του κλά¬ 
δου Κοινωνικής Πρόνοιας ή Τεχνικού Επαγγελματικού 
Λυκείου του τομέα Κοινωνικών Υπηρεσιών. Τμήματος 
Βοηθών Βρεφοκόμων Παιδοκόμων ή δίπλωμα Επαγγελ¬ 
ματικής Κατάρτισης Ι.Ε.Κ. ειδικότητας βρεφονηπιοκο¬ 
μίας διετούς τουλάχιστον φοίτησης ή άλλος ισότιμος τίτ¬ 
λος σχολικής μονάδας της ημεδαπής ή αλλοδαπής αντί¬ 
στοιχης ειδικότητας. 

(2) Ο Βοηθός Βρεφοκόμου προσλαμβάνεται στην περί¬ 
πτωση που ο αριθμός των βρεφών υπερβαίνει μέχρι 4 
βρέφη την αναλογία που ορίζεται στην παράγραφο 1, 
υποπαράγραφο ατού παρόντος άρθρου. 

γ. Μία υπάλληλος καθαριότητας - βοηθητικών εργα¬ 
σιών για κάθε βρεφικό τμήμα 15 βρεφών, με τα πιο κάτω 
προσόντα: 

Στον εισαγωγικό βαθμό προσόν διορισμού ορίζεται 
Απολυτήριος τίτλος Υποχρεωτικής Εκπαίδευσης (Απολυ¬ 
τήριο Τριταξίου Γυμνασίου ή για όσους έχουν αποφοιτή¬ 
σει μέχρι και το 1980 απολυτήριο Δημοτικού Σχολείου) ή 
Απολυτήριος τίτλος κατώτερης σχολής Ν.Δ. 580/70. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3559 


δ. Μία μαγείρισσα (μάγειρας) μετά πιο κάτω προσόντα: 

Στον εισαγωγικό βαθμό προσόν διορισμού ορίζεται 
Πτυχίο Μαγειρικής Τέχνης, Τεχνικής Επαγγελματικής 
Σχολής Τουριστικών Επαγγελμάτων ή άλλος ισότιμος τίτ¬ 
λος Σχολικής Μονάδας της ημεδαπής ή αλλοδαπής αντί¬ 
στοιχης ειδικότητας. Σε περίπτωση που δεν είναι δυνατή 
η πλήρωση των θέσεων από υποψηφίους με τα προσόντα 
της προηγουμένης παραγράφου, επιτρέπεται ο διορι¬ 
σμός με προσόν απολυτήριο τίτλο αναγνωρισμένης κα¬ 
τώτερης σχολής αντίστοιχης ειδικότητας. Σε περίπτωση 
που δεν καθίσταται δυνατή η πλήρωση των θέσεων ούτε 
από υποψηφίους με τα προαναφερόμενα προσόντα επι¬ 
τρέπεται ο διορισμός με τριετή τουλάχιστον αντίστοιχη 
εμπειρία. Στην περίπτωση αυτή ο υποψήφιος θα πρέπει 
να έχει απολυτήριο τίτλο τουλάχιστον Υποχρεωτικής Εκ¬ 
παίδευσης (Απολυτήριο Τριταξίου Γυμνασίου ή για όσους 
έχουν αποφοιτήσει μέχρι και το 1980 απολυτήριο Δημοτι¬ 
κού Σχολείου). 

2. Για το νηπιακό τμήμα και για κάθε τάξη αυτού απαι¬ 
τούνται: 

α. Ένας Νηπιαγωγός ανά 25 νήπια με τα πιο κάτω προ¬ 
σόντα: 

Στον εισαγωγικό βαθμό προσόν διορισμού ορίζεται το 
ομώνυμο «πτυχίο ή δίπλωμα Α.Ε.Ι. της ημεδαπήςτου Παι¬ 
δαγωγικού Τμήματος κατεύθυνσης Νηπιαγωγών ή ισότι¬ 
μων αντίστοιχης ειδικότητας σχολών της αλλοδαπής ή 
πτυχίο ή δίπλωμα Τ.Ε.Ι τμημάτων βρεφονηπιοκομίας ή 
ισότιμο Ανωτέρων Σχολών Νηπιοβρεφοκόμωντης ημεδα¬ 
πής ή άλλων ισοτίμων τίτλων της ημεδαπής ή αλλοδαπής 
αντίστοιχης ειδικότητας. 

β. Ένας Βοηθός Νηπιαγωγού ως ακολούθως: 

(1) Στον εισαγωγικό βαθμό προσόν διορισμού ορίζεται 
το ομώνυμο ή αντίστοιχο, ή συναφές Πτυχίο Ενιαίου Πο- 
λυκλαδικού Λυκείου του τμήματος ειδίκευσης του κλά¬ 
δου Κοινωνικής Πρόνοιας ή Τεχνικού Επαγγελματικού 
Λυκείου του τομέα Κοινωνικών Υπηρεσιών, Τμήματος 
Βοηθών Βρεφοκόμων Παιδοκόμων ή δίπλωμα Επαγγελ¬ 
ματικής Κατάρτισης ΙΕΚ ειδικότητας βρεφονηπιοκομίας 
διετούς τουλάχιστον φοίτησης ή άλλος ισότιμος τίτλος 
σχολικής μονάδας της ημεδαπής ή αλλοδαπής αντίστοι¬ 
χης ειδικότητας. 

(2) Ο Βοηθός Νηπιαγωγού προσλαμβάνεται στην περί¬ 
πτωση που ο αριθμός των νηπίων υπερβαίνει μέχρι 10 νή¬ 
πια την αναλογία που ορίζεται στην παράγραφο 2, υπο- 
παράγραφο ατού παρόντος άρθρου. 

γ. Μία υπάλληλος καθαριότητας - βοηθητικών εργα¬ 
σιών για κάθε νηπιακό τμήμα 25 νηπίων, με τα πιο κάτω 
προσόντα: 

Στον εισαγωγικό βαθμό προσόν διορισμού ορίζεται 
Απολυτήριος τίτλος Υποχρεωτικής Εκπαίδευσης (Απο¬ 
λυτήριο Τριταξίου Γυμνασίου ή για όσους έχουν απο¬ 
φοιτήσει μέχρι και το 1980 απολυτήριο Δημοτικού Σχο¬ 
λείου) ή Απολυτήριος τίτλος κατώτερης σχολής Ν.Δ. 
580/70. 


δ. Μία μαγείρισσα (μάγειρας) με τα πιο κάτω προσόντα: 

Στον εισαγωγικό βαθμό προσόν διορισμού ορίζεται 
Πτυχίο Μαγειρικής Τέχνης, Τεχνικής Επαγγελματικής 
Σχολής Τουριστικών Επαγγελμάτων ή άλλος ισότιμος τίτ¬ 
λος Σχολικής Μονάδας της ημεδαπής ή αλλοδαπής αντί¬ 
στοιχης ειδικότητας. Σε περίπτωση που δεν είναι δυνατή 
η πλήρωση των θέσεων από υποψηφίους με τα προσόντα 
της προηγούμενης παραγράφου, επιτρέπεται ο διορι¬ 
σμός με προσόν απολυτήριο τίτλο αναγνωρισμένης κα¬ 
τώτερης σχολής αντίστοιχης ειδικότητας. Σε περίπτωση 
που δεν καθίσταται δυνατή η πλήρωση των θέσεων ούτε 
από υποψηφίους με τα προαναφερόμενα προσόντα επι¬ 
τρέπεται ο διορισμός με τριετή τουλάχιστον αντίστοιχη 
εμπειρία. Στην περίπτωση αυτή ο υποψήφιος θα πρέπει 
να έχει απολυτήριο τίτλο τουλάχιστον Υποχρεωτικής Εκ¬ 
παίδευσης (Απολυτήριο Τριταξίου Γυμνασίου ή για όσους 
έχουν αποφοιτήσει μέχρι και το 1980 απολυτήριο Δημοτι¬ 
κού Σχολείου). 

ε. Ένας στρατιωτικός γιατρός, κατά προτίμηση Παιδία¬ 
τρος και σε περίπτωση αδυναμίας Παθολόγος, οριζόμε¬ 
νος από τη Διεύθυνση Υγειονομικού του Γενικού Επιτε¬ 
λείου Στρατού, για την εξυπηρέτηση όλωντωντμημάτων. 

3. Τα επιμέρους καθήκοντα του Διευθυντή του Σταθ¬ 
μού, των Προϊσταμένων Τμημάτων και των Λοιπών εργα¬ 
ζομένων στο Σταθμό καθορίζονται στον Κανονισμό Ορ¬ 
γάνωσης και Λειτουργίας των Σταθμών. 

Άρθρο 9 

Πόροι - Περιουσία 

1. Οι διατάξεις που ισχύουν για τις στρατιωτικές Μο¬ 
νάδες και Υπηρεσίες επί οικονομικών και περιουσιακών 
θεμάτων του Κλάδου εφαρμόζονται και για τους Σταθ¬ 
μούς. 

2. Η χρηματοδότηση των δαπανών λειτουργίας των 
Σταθμών θα γίνεται από τον Προϋπολογισμότου Στρατού 
Ξηρός. Στις δαπάνες αυτές δύναται να συμμετέχουν και 
οι χρήστες των υπηρεσιών των σταθμών κατά τα ειδικό¬ 
τερα καθοριζόμενα στον εσωτερικό κανονισμό. 

3. Οι Σταθμοί δύνανται να δέχονται δωρεές και ευεργε¬ 
τήματα, που έχουν ως σκοπό την βελτίωση της λειτουρ¬ 
γίας των. 

4. Οι λεπτομέρειες επί διαχειριστικών και λοιπών λογι¬ 
στικών θεμάτων ρυθμίζονται με τον Κανονισμό Οργάνω¬ 
σης και Λειτουργίας των Σταθμών. 

Άρθρο 10 

Επωνυμία των Σταθμών 

Οι Σταθμοί φέρουν τίτλο που καθορίζεται στη διαταγή 
ίδρυσης των. 

Άρθρο 11 

Έναρξη Λειτουργίας Σταθμών 

Η έναρξη λειτουργίας των βρεφονηπιακών Σταθμών 
του άρθρου 1 ορίζεται, κάθε φορά, με απόφαση του 
Υπουργού Εθνικής Άμυνας, ύστερα από πρόταση του Αρ¬ 
χηγού του Γενικού Επιτελείου Στρατού. 

Άρθρο 12 

Εξειδικευμένες κοινωνικές φροντίδες 

Οι εξειδικευμένες κοινωνικές φροντίδες που παρέχο¬ 
νται στα βρέφη και νήπια καθορίζονται στον Κανονισμό 
Οργάνωσης και Λειτουργίας των Σταθμών. 

Άρθρο 13 

Ισχύς Προεδρικού Διατάγματος 

Το παρόν ισχύει από της δημοσιεύσεώς του στην Εφη¬ 
μερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του παρόντος. 


Αθήνα, 8 Ιουλίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΥΦΥΠ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΦΛΩΡΙΔΗΣ 


ΕΘΝΙΚΗΣ 

ΑΜΥΝΑΣ 

ΓΙΑΝΝΟΣ ΠΑΠΑΝΤΩΝΙΟΥ 


ΥΦΥΠ. ΕΣΩΤΕΡΙΚΩΝ, ΔΗΜ. 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΥΦΥΠ. ΥΓΕΙΑΣ 
ΚΑΙ ΠΡΟΝΟΙΑΣ 


ΣΤΑΥΡΟΣ ΜΠΕΝΟΣ 


ΔΗΜΗΤΡΙΟΣ ΘΑΝΟΣ 


♦ 


( 2 ) 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 182 
Ίδρυση Σχολής Επιστημών και Τεχνολογιών 
στο Πανεπιστήμιο Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 6 παρ. 6 και του άρθρου 50 παρ. 3 του Ν. 
1268/82 «Για τη δομή και λειτουργία των Ανώτατων Εκ¬ 
παιδευτικών Ιδρυμάτων», (Α' 87), όπως η πρώτη διάταξη 
τροποποιήθηκεμετοάρθρο48παρ. ΙτουΝ. 1404/83«Δο- 
μή και λειτουργία των Ανωτάτων Τεχνολογικών Ιδρυμά¬ 
των» (ΑΊ73) καιαντικαταστάθηκεμετο άρθρο 15 παρ. 2α 
του Ν. 2640/98 «Δευτεροβάθμια Τεχνική Επαγγελματική 
Εκπαίδευση και άλλες διατάξεις» (Α' 206). 

β) Του άρθρου 15 παρ. 2 εδ. (β) του Ν. 2817/2000 «Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις» (Α' 78). 

γ) Του άρθρου 29Α του Ν. 1558/85 (Α' 37) όπως αυτό 
προσετέθη με το άρθρο 27 του Ν. 2081/92 (Α' 154) και 
αντικαταστάθηκε μετο άρθρο 1 παρ. 2ατου Ν. 2469/97 (Α' 
38). 

δ) Της απόφασης του Πρωθυπουργού και του Υπουρ¬ 
γού Εσωτερικών Δημόσιας Διοίκησης και Αποκέντρωσης 
ΔΙΔΚ/Φ. 1/2/22875/31.10.2001, «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης (Β' 1480)». 


ε) Της απόφασης του Πρωθυπουργού και του Υπουρ¬ 
γού Οικονομικών 1100383/1330/Α0006/31.10.2001 «Κα¬ 
θορισμός αρμοδιοτήτων των Υφυπουργών Οικονομικών» 
(Β' 1485). 

2. Τη γνώμη της Συγκλήτου του Πανεπιστημίου Ιωαννί¬ 
νων (συνεδρίαση 799/28.1.99). 

3. Το γεγονός ότι δεν γνωμοδότησε το Συμβούλιο Ανώ¬ 
τατης Παιδείας αν και ζητήθηκε η γνώμη του μετο αρ. Β1/ 
383/12.6.2000 έγγραφο του Υπουργού Εθνικής Παιδείας 
και Θρησκευμάτων και ότι έχει παρέλθει άπρακτη η προ¬ 
θεσμία που ορίζουν οι διατάξεις του άρθρου 50 παρ. 3του 
Ν. 1268/82. 

4. Το γεγονός ότι από τις διατάξεις του διατάγματος 
αυτού προκαλείται σε βάρος του Κρατικού προϋπολογι¬ 
σμού δαπάνη ύψους 900.000 δρχ. ετησίωςγια έξοδα πα¬ 
ράστασης του Κοσμήτορα και επίδομα θέσης του Γραμ- 
ματέα της Σχολής. Για το οικονομικό έτος 2001 και για το 
δεύτερο εξάμηνο, η δαπάνη αυτή περιορίζεται στις 
450.000 δρχ. και θα καλυφθεί από τον προϋπολογισμό 
εξόδων του ΥΠΕΠΘ του οποίου οι εγγεγραμμένες πι¬ 
στώσεις επαρκούν (Ειδ. Φορέας 19-250, ΚΑΕ 0233 και 
0237). Για την επόμενη πενταετία 2002 - 2006 θα ληφθεί 
μέριμνα για την εγγραφή των σχετικών πιστώσεων στους 
προϋπολογισμούς εξόδων αντιστοίχων ετών του 
ΥΠΕΠΘ. 

5. Τις 520/2001 και 233/2002 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού 
Εθνικής Παιδείας και θρησκευμάτων και των Υφυπουρ¬ 
γών Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών, αποφασίζουμε: 

Άρθρο 1 

Ίδρυση 

Ιδρύεται στο Πανεπιστήμιο Ιωαννίνων, Σχολή Επιστη¬ 
μών και Τεχνολογιών στην οποία εντάσσονται τα Τμήμα¬ 
τα: α) Επιστήμης και Τεχνολογίας Υλικών και β) Βιολογι¬ 
κών Εφαρμογών και Τεχνολογιών τα οποία ιδρύθηκαν με 
το Π.Δ. 207/99 (Α'179). 

Άρθρο 2 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 


Αθήνα, 9 Ιουλίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜ. 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

ΑΠΟΦΑΣΕΙΣ 

Αριθ. 2 (3) 

Τροποποίηση της Πράξης ΣΝ Π 45/19.12.2000 που αφορά 
τα μέσα και τις διαδικασίες άσκησης νομισματικής πο¬ 
λιτικής από την Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 

(ΠΡΑΞΗ ΣΥΜΒΟΥΛΙΟΥ ΝΟΜΙΣΜΑΤΙΚΗΣ ΠΟΛΙΤΙΚΗΣ 
ΑΡΙΘ. 49/2.7.2002) 

Το Συμβούλιο Νομισματικής Πολιτικής, αφού έλαβε 
υπόψη: 

α) Τα Άρθρα 2, 35α και 55 του Καταστατικού της Τρά¬ 
πεζας της Ελλάδος (Ν.2832/2000). 

β) Την Πράξη ΣΝΠ 45/19.12.2000, «Μέσα και διαδικασίες 
άσκησης νομισματικής πολιτικής από την Τράπεζα της Ελ¬ 
λάδος» και ειδικότερα τις διατάξεις αυτής που αφορούν, 
ί) Τα κριτήρια αποδοχής των αντισυμβαλλομένων (Κεφ. I). 
ϋ) Τη διάρκεια των πράξεων κύριας αναχρηματοδότη- 
σης (Κεφ. II). 

ϊϋ) Την ύπαρξη στενών δεσμών μεταξύ του αντισυμβαλ¬ 
λομένου με τον εκδότη ή τον εγγυητή, τα κριτήρια τοπο¬ 
θεσίας ενός τίτλου, καθώς και την εφαρμογή περικοπών 
σε τίτλους των οποίων η απόδοση συνδέεται με τον τιμά¬ 
ριθμο ή τηνπιστοληπτική διαβάθμισητου εκδότη (Κεφ. V). 

ίν) Το χρόνο έναρξης των πράξεων αναχρηματοδότη- 
σης πιο μακροπρόθεσμης διάρκειας (Κεφ. VI). 
ν) Τις κυρώσεις (Κεφ. VIII). 

γ) Την Κατευθυντήρια Οδηγία ΕΚΤ/2000/7 της Ευρω¬ 
παϊκής Κεντρικής Τράπεζας, σχετικά με τα μέσα και τις 
διαδικασίες άσκησης της νομισματικής πολιτικής του Ευ- 
ρωσυστήματος, όπως τροποποιήθηκε με την Κατευθυ¬ 
ντήρια Οδηγία ΕΚΤ/2002/2 της Ευρωπαϊκής Κεντρικής 
Τράπεζας. 

δ) Το Καταστατικό του Ευρωπαϊκού Συστήματος Κε¬ 
ντρικών Τραπεζών και της Ευρωπαϊκής Κεντρικής Τράπε¬ 
ζας, αποφάσισε: 

Να τροποποιήσει τις σχετικές διατάξεις της Πράξης 
ΣΝΠ 45/19.12.2000, και να καθορίσει τα ακόλουθα: 

1) Η παράγραφος 1/β, του Κεφ. I, αντικαθίσταται ως 
εξής: 

«Υπόκεινται είτε στην εποπτεία της Τράπεζας της Ελλά¬ 
δος ή άλλης αρμόδιας εποπτικής αρχής της Ευρωπαϊκής 
Ένωσης σύμφωνα με τις διατάξεις του Ν. 2076/92, όπως 
εκάστοτε ισχύει, με τον οποίο ενσωματώθηκε στην ελλη¬ 
νική νομοθεσία η Οδηγία 89/646/ΕΟΚ, όπως κωδικοποιή- 
θηκε με την Οδηγία 2000/12/ΕΚ, όπως ισχύει, είτε σε ισο¬ 
δύναμη εποπτεία από αντίστοιχες αρχές χωρών εκτός 
της Ευρωπαϊκής Ένωσης.» 

2) Η παράγραφος 3/α/ί, Ενότητα Α, Κεφ. II, αντικαθίστα¬ 
ται ως εξής: 

«Οι πράξεις κύριας αναχρηματοδότησης, που πραγμα¬ 
τοποιούνται μια φοράτην εβδομάδα, με διάρκεια κατά κα¬ 
νόνα, 14 ημερών. Σε ορισμένες περιπτώσεις παράλληλα 
με τις συνήθεις πράξεις κύριας αναχρηματοδότησης, διε- 
νεργούνται και πράξεις κύριας αναχρηματοδότησης με 
διάρκεια διαφορετική των 14 ημερών.» 


3) Το πρώτο εδάφιο της παραγράφου 3, Ενότητα Α, 
Κεφ. V, αντικαθίσταται ως εξής: 

«Δεν επιτρέπεται να χρησιμοποιούνται ως ασφάλεια, 
ακόμη και εάν περιλαμβάνονται στον ανωτέρω κατάλογο, 
τίτλοι τους οποίους έχει εκδώσει ή για τους οποίους έχει 
εγγυηθεί ο ίδιος ο αντισυ μβαλλόμενος ή άλλο φυσικό ή νο¬ 
μικό πρόσωπο με το οποίο ο αντισυμβαλλόμενος συνδέε¬ 
ται με στενό οικονομικό δεσμό, κατά την έννοια του άρ¬ 
θρου 1 αρ. 26 Οδηγίας 2000/12/ΕΚ. Σε περίπτωση κατά 
την οποία αντισυμβαλλόμενος χρησιμοποιήσει τίτλους 
που εμπίπτουν σε οποιαδήποτε από τις ως άνω κατηγο¬ 
ρίες, οφείλει να ειδοποιήσει αμέσως την Τράπεζα της Ελ¬ 
λάδος. Κατά την αποτίμηση που έπεται της ως άνω ειδο¬ 
ποίησης, αποδίδεται μηδενική αξία στους εν λόγω τίτλους 
και, εφόσον καταστεί αναγκαίο, ενεργοποιείται ο μηχανι¬ 
σμός κάλυψης διαφορών αποτίμησης, σύμφωνα μετά ορι¬ 
ζόμενα στην Ενότητα Δ του παρόντος Κεφαλαίου.» 

4) Το δεύτερο εδάφιο της παραγράφου 8, Ενότητα Α, 
Κεφ. V, αντικαθίσταται ως εξής: 

«Στο πλαίσιο αυτό, οι αντισυμβαλλόμενοι μπορούν να 
λαμβάνουνχρηματοδότηση απότηνΤράπεζατης Ελλάδος 
χρησιμοποιώντας τίτλους της πρώτης βαθμίδας, οι οποίοι 
εκδίδονται στον Ευρωπαϊκό Οικονομικό Χώρο και διακανο¬ 
νίζονται σε άλλο κράτος - μέλος της ζώνης του ευρώ, ή τίτ¬ 
λους της δεύτερης βαθμίδας, που εκδίδονται και διακανο¬ 
νίζονται σε άλλο κράτος-μέλος της ζώνης του ευρώ.» 

5) Στο τέλος της παραγράφου 2/α/ί, Ενότητα Γ, Κεφ. V, 
προστίθεται το εδάφιο: 

«Οι ως άνω περικοπές εφαρμόζονται επίσης σε τίτλους 
με ρήτρα τιμαρίθμου καθώς και σε τίτλους των οποίων η 
απόδοση συναρτάται με την πιστοληπτική διαβάθμιση 
του εκδότη.» 

6) Το δεύτερο εδάφιο της παραγράφου 2/β/ίν, Ενότητα 
Γ, Κεφ. V, αντικαθίσταται ως εξής: 

• «δάνεια τραπεζών: 10% για δάνεια με εναπομένουσα 
διάρκεια έως 6 μήνες και 20% για δάνεια με εναπομένου¬ 
σα διάρκεια από 6 μήνες έως 2 έτη.» 

7) Το πρώτο εδάφιο της παραγράφου 1, Ενότητα ΣΤ, 
Κεφ. V, αντικαθίσταται ως εξής: 

«Οι αντισυμβαλλόμενοι μπορούν να λαμβάνουν χρημα¬ 
τοδότηση από την Τράπεζα της Ελλάδος χρησιμοποιώ¬ 
ντας τίτλους της πρώτης βαθμίδας, οι οποίοι εκδίδονται 
στον Ευρωπαϊκό Οικονομικό Χώρο και διακανονίζονται σε 
άλλο κράτος-μέλος της ζώνης του ευρώ, ή τίτλους της 
δεύτερης βαθμίδας, που εκδίδονται και διακανονίζονται 
σε άλλο κράτος-μέλος της ζώνης του ευρώ.» 

8) Στο τέλος της παραγράφου 2/ α, Ενότητα Α, Κεφ. VI, 
προστίθεται το εδάφιο: 

«Κατ’ εξαίρεση, η πράξη αναχρηματοδότησης πιο μα¬ 
κροπρόθεσμης διάρκειας του μηνάς Δεκεμβρίου, μετα- 
φέρεται μία εβδομάδα νωρίτερα και διενεργείται την Τε¬ 
τάρτη που προηγείται του τέλους της περιόδου τήρησης 
των ελάχιστων αποθεματικών, αντί της πρώτης Τετάρτης 
της επόμενης περιόδου.» 

9) Η παράγραφος 3, Ενότητα Α, Κεφ. VIII, αναδιατυπώ¬ 
νεται ως εξής: 

«Στην περίπτωση που το πιστωτικό ίδρυμα παρουσιάζει 
χρεωστικό υπόλοιπο στο λογαριασμό διακανονισμού του 
στο Σύστημα ΕΡΜΗΣ μετά την οριστικοποίηση των διαδι- 
κασιώνπου αφορούντο οριστικό κλείσιμο του Συστήματος 
και δεν εκπληρώνει τα κριτήρια πρόσβασης στην πάγια δι¬ 
ευκόλυνση οριακής χρηματοδότησης, αλλά παρά ταύτα 
απέκτησε πρόσβαση στη διευκόλυνση αυτή, με το ισχύον 
εκάστοτε επιτόκιο οριακής χρηματοδότησης, επιβάλλεται 
στο πιστωτικό ίδρυμα χρηματική ποινή, το ύψος της οποί¬ 
ας προσδιορίζεται με βάση το ποσό για το οποίο πραγμα¬ 
τοποιήθηκε η, κατά παρέκκλιση των σχετικών κριτηρίων, 
πρόσβαση στην πάγια διευκόλυνση οριακής χρηματοδό¬ 
τησης, πολλαπλασιαζόμενο με επιτόκιο 5%, υπολογιζόμε¬ 
νο βάσει έτους 360 ημερών. Σε περίπτωση επανειλημμέ¬ 
νων παραβάσεων, το ως άνω επιτόκιο θα αυξάνεται κατά 
2,5 εκατοστιαίες μονάδες κάθε φορά που θα επαναλαμβά¬ 
νεται η παράβαση εντός διαστήματος 12 μηνών.» 

Οι διατάξεις της παρούσας Πράξης ισχύουν από 7 Ιου¬ 
λίου 2002 και εφεξής. 

Κατά τα λοιπά η Πράξη ΣΝΠ 45/19.12.2000 παραμένει 
αμετάβλητη. 


Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΝΙΚΟΛΑΟΣ ΓΚΑΡΓΚΑΝΑΣ 
Τα μέλη 

Π. ΘΩΜΟΠΟΥΛΟΣ 
Ν. ΠΑΛΑΙΟΚΡΑΣΣΑΣ 
Β. ΔΡΟΥΚΟΠΟΥΛΟΣ 
Α. ΜΑΝΤΖΑΒΙΝΟΣ 

Ακριβές αντίγραφο, 

Αθήνα, 5 Ιουλίου 2002 
Δ/νση Νομισματικής Πολιτικής 
και Τραπεζικών Εργασιών 
Ο Διευθυντής 

Π. ΚΥΡΙΑΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΐ.ςΓ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή θθ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθπιθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































